Стаўшы падпісантам “Пакта мэраў”, Браслаў змог удзельxadнічаць у конкурсе на атрыманне гранта Еўракамісіі па праграме “Падтрымка гарадоў “Усходняга партнёрства” ва ўкараненні плана дзеянняў па ўстойлівым энергетычным развіцці ў рамках ініцыятывы “Пагадненне мэраў”. У выніку 30 снежня Браслаўскі раён падпісаў грант-кантракт з Еўракамісіяй. Яго конкурсны праект “Браслаўскі раён — першы кліматычна нейтральны муніцыпалітэт у Беларусі” прадугледжвае, што да 2030 года эмісія СО2 у рэгіёне стане такой, што будзе цалкам нейтралізоўвацца за кошт крыніц кіслароду. Агульны бюджэт праекта складае 735 тысяч еўра, з якіх 600 тысяч — заходнееўрапейскія грошы. Тэрмін рэалізацыі — трыццаць месяцаў, пачатак актыўнай фазы — у маі 2015 года.